CELEX: 32014D0009
Language: da
Date: 2013-12-18 00:00:00
Title: 2014/9/EU: Kommissionens afgørelse af 18. december 2013 om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage (meddelt under nummer C(2013) 9186)  EØS-relevant tekst

14.1.2014   
            
            
               DA
            
            
               Den Europæiske Unions Tidende
            
            
               L 9/9
            
         
      KOMMISSIONENS AFGØRELSE
   
   af 18. december 2013
   om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage
   (meddelt under nummer C(2013) 9186)
   (EØS-relevant tekst)
   (2014/9/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 10a, stk. 1 og 13, og
   ud fra følgende betragtninger:
   
               (1)
            
            
               Ved Kommissionens afgørelse 2010/2/EU (2) opstilles der i medfør af direktiv 2003/87/EF en liste over, hvilke sektorer og delsektorer der anses for at være udsat for en betydelig risiko for carbon leakage.
            
         
               (2)
            
            
               Ved Kommissionens afgørelse 2011/278/EU (3) fastlægges der midlertidige EU-regler for harmoniseret gratistildeling af emissionskvoter i henhold til artikel 10a i direktiv 2003/87/EF.
            
         
               (3)
            
            
               Hvert år kan en sektor eller delsektor blive føjet til listen over sektorer og delsektorer, der anses for at være udsat for en betydelig risiko for carbon leakage, såfremt det er blevet påvist i en analytisk rapport, at denne sektor eller delsektor opfylder kriterierne i artikel 10a, stk. 14-17, i direktiv 2003/87/EF, efter at der er sket en ændring, der har væsentlig indvirkning på sektorens eller delsektorens aktiviteter.
            
         
               (4)
            
            
               Nogle sektorer, der ikke ansås for at være udsat for en betydelig risiko for carbon leakage på NACE 4-niveau i afgørelse 2010/2/EU, er delt yderligere op, og der er gennemført en vurdering af flere af de delsektorer derunder, som på grund af bestemte kendetegn har en væsentligt anderledes indvirkning end resten af sektoren.
            
         
               (5)
            
            
               Hvad angår delsektorerne »Mel og flager af kartofler«, »Kartofler, konserveret på anden måde end med eddike eller eddikesyre, frosset« og »Valle, i pulverform, som granulat eller i anden fast form« viser vurderingen, at delsektorerne tydeligt kan afgrænses fra andre delsektorer på grundlag af specifikke kendetegn, og at de opfylder de kvantitative kriterier i artikel 10a, stk. 15, i direktiv 2003/87/EF. Disse sektorer bør således føjes til listen over sektorer og delsektorer, der anses for at være udsat for en betydelig risiko for carbon leakage.
            
         
               (6)
            
            
               Hvad angår delsektoren »Transmissionsaksler og krumtappe (friformsmedning af stål)« viser vurderingen også, at delsektorerne tydeligt kan afgrænses fra andre delsektorer på grundlag af specifikke kendetegn, og at de opfylder de kvantitative kriterier i artikel 10a, stk. 16, litra b), i direktiv 2003/87/EF. Denne sektor bør således føjes til listen over sektorer og delsektorer, der anses for at være udsat for en betydelig risiko for carbon leakage.
            
         
               (7)
            
            
               Sektorerne »Fremstilling af gips« og »Fremstilling af byggematerialer af gips« (NACE-kode 2653 og 2662) er taget op til fornyet overvejelse i 2012. Den kvalitative vurdering påviste vanskelige markedsforhold, f.eks. voksende samhandel og tiltagende import fra lande med lave produktionsomkostninger, øget international konkurrence, og at fortjenstmargener i de analyserede år er beskedne, hvilket sætter en grænse for, hvor meget anlæggene kan investere i at reducere emissionerne. Ud fra disse faktorers samlede påvirkning bør disse sektorer anses for at være udsat for en betydelig risiko for carbon leakage og således føjes til listen over sektorer og delsektorer, der anses for at være udsat for en betydelig risiko for carbon leakage.
            
         
               (8)
            
            
               Afgørelse 2010/2/EU og 2011/278/EU bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Udvalget for Klimaændringer —
            
         VEDTAGET DENNE AFGØRELSE:
   Artikel 1
   Ændringer af afgørelse 2010/2/EU
   Bilaget til afgørelse 2010/2/EU ændres som angivet i bilag I til nærværende afgørelse.
   Artikel 2
   Ændringer af afgørelse 2011/278/EU
   Bilag I til afgørelse 2011/278/EU ændres som angivet i bilag II til nærværende afgørelse.
   Artikel 3
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 18. december 2013.
      
         
            På Kommissionens vegne
         
         Connie HEDEGAARD
         
         
            Medlem af Kommissionen
         
      
   
   
      (1)  EUT L 275 af 25.10.2003, s. 32.
   
      (2)  EUT L 1 af 5.1.2010, s. 10.
   
      (3)  EUT L 130 af 17.5.2011, s. 1.
   
      BILAG I
      I bilaget til afgørelse 2010/2/EU foretages følgende ændringer:
      
                  1)
               
               
                  I afsnit 2 foretages følgende ændringer:
                  
                              a)
                           
                           
                              Før 15331427 indsættes følgende:
                              
                                          Prodcom-kode
                                       
                                       
                                          Beskrivelse
                                       
                                    
                                          »15311230
                                       
                                       
                                          Mel og flager af kartofler
                                       
                                    
                                          15311250
                                       
                                       
                                          Kartofler, konserveret på anden måde end med eddike eller eddikesyre, frosset«
                                       
                                    
                        
                              b)
                           
                           
                              Efter 155154 indsættes følgende:
                              
                                          Prodcom-kode
                                       
                                       
                                          Beskrivelse
                                       
                                    
                                          »15515533
                                       
                                       
                                          Valle, i pulverform, som granulat eller i anden fast form«
                                       
                                    
                        
                              c)
                           
                           
                              Efter 26821620 tilføjes følgende:
                              
                                          Prodcom-kode
                                       
                                       
                                          Beskrivelse
                                       
                                    
                                          »28401133
                                       
                                       
                                          Transmissionsaksler og krumtappe (friformsmedning af stål)«
                                       
                                    
                        
            
                  2)
               
               
                  I afsnit 3 indsættes følgende efter 2640:
                  
                              Prodcom-kode
                           
                           
                              Beskrivelse
                           
                        
                              »2653
                           
                           
                              Fremstilling af gips
                           
                        
                              2662
                           
                           
                              Fremstilling af byggematerialer af gips«
                           
                        
            
   
      BILAG II
      I bilag I til afgørelse 2011/278/EU erstattes de angivelser, der svarer til produktbenchmark »Gips«, »Tørret sekundært gips« og »Gipsplader«, af følgende:
      
                  Produktbenchmark
               
               
                  Definition af omfattede produkter
               
               
                  Definition af omfattede processer og emissioner (systemafgrænsninger)
               
               
                  Risiko for carbon leakage, bestemt for 2013 og 2014 ifølge afgørelse 2010/2/EU
               
               
                  Benchmarkværdi
                  (kvoter/t)
               
            
                  »Gips
               
               
                  Gips, der består af brændt gips eller calciumsulfat (bl.a. til brug i byggeri, sletning af vævet tekstil, coatning af papir, tandbehandling og sanering af jord), i ton calciumsulfat hemihydrat. Alpha-gips er ikke omfattet af dette benchmark.
               
               
                  Alle processer, der er direkte eller indirekte knyttet til produktionstrinnene formaling, tørring og brænding, er omfattet.
               
               
                  Ja
               
               
                  0,048«
               
            
                  »Tørret sekundært gips
               
               
                  Tørret sekundært gips (syntetisk gips, der fremkommer som et genvindingsbiprodukt fra kraftværker eller genvundet materiale fra bygge- og nedrivningsaffald) udtrykt i ton produkt.
               
               
                  Alle processer, der er direkte eller indirekte knyttet til tørring af sekundært gips, er omfattet.
               
               
                  Ja
               
               
                  0,017«
               
            
                  »Gipsplader
               
               
                  Benchmarket omfatter plader, tavler, fliser o.l., af gips eller gipsblandinger, (ikke) beklædt eller forstærket kun med papir eller pap, undtagen genstande med gips som bindemiddel, dekoreret (i ton calciumsulfat hemihydrat). HD-gipsfiberplader er ikke omfattet af dette benchmark.
               
               
                  Alle processer, der er direkte eller indirekte knyttet til produktionstrinnene formaling, tørring, brænding og tørring af plader, er omfattet. Ved bestemmelse af de indirekte udledninger medregnes kun elforbruget til varmepumperne i tørringsfasen.
               
               
                  Ja
               
               
                  0,131«.